Na temelju članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20. i 77/20) i članka 30. Statuta Općine Koprivnički Bregi („Službeni glasnik Koprivničko-križevačke županije“ broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 7. sjednici održanoj 23. prosinca 2021. donijelo je 

P R O G R A M

javnih potreba u sportu na području

Općine Koprivnički Bregi u 2022. godini

I.

Programom javnih potreba u sportu na području Općine Koprivnički Bregi u 2022. godini (u daljnjem tekstu: Program) utvrđuju se aktivnosti i djelatnosti u sportu od lokalnog značaja koje će se financirati iz Proračuna Općine Koprivnički Bregi za 2022. godinu (u daljnjem tekstu: Proračun).

II.

Javne potrebe u sportu na području Općine Koprivnički Bregi (u daljnjem tekstu: Općina) ostvarivat će se :

· poticanjem i promicanjem sporta,

· djelovanjem sportskih udruga,

· organiziranjem i provođenjem sportskih natjecanja,

· održavanjem sportskih objekata.

III.

Na području Općine djeluju:

· Nogometni klub „Mladost“ Koprivnički Bregi,

· Nogometni klub „Rudar“ Glogovac,
· Moto klub „Hollister“ ogranak Koprivnički Bregi,
· Lovačko društvo „Zec“ Koprivnički Bregi,

· Airsoft klub „Vuk“, Koprivnički Bregi.

IV.

Za javne potrebe iz točke II. ovog Programa planirana su sredstva iz Proračuna u svoti 150.000,00 kuna.

Sredstva za financiranje aktivnosti udruga raspoređuju se temeljem provedenog javnog poziva.
V.

Sredstva za javne potrebe u sportu utvrđena ovim Programom doznačivat će se na IBAN račune korisnika, temeljem provedenog javnog poziva i sklopljenog ugovora.
VI.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2022. godine.

OPĆINSKO VIJEĆE

OPĆINE KOPRIVNIČKI BREGI

KLASA: 620-01/21-01/01
URBROJ: 2137/08-21-2
Koprivnički Bregi, 23. prosinca 2021.

